Άλεν Παγένκ

Ο Άλεν Παγένκ (σλοβένικα: Alen Pajenk, 23 Απριλίου 1986, Μάριμπορ) είναι Σλοβένος διεθνής πετοσφαιριστής, ο οποίος την περίοδο 2022-23 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του κεντρικού.

 Ο Άλεν Παγένκ ξεκίνησε την καριέρα του το 2003 στην ομάδα της γενέτειράς του Μέρκουρ Μάριμπορ, που αγωνιζόταν στην Α' κατηγορία της Σλοβενίας. Στην ομάδα του Μάριμπορ παρέμεινε για τέσσερις περιόδους, κατά τις οποίες το 2006 και σε ηλικία μόλις 20 ετών κατέκτησε το Κύπελλο Σλοβενίας. Οι εμφανίσεις του κίνησαν το ενδιαφέρον του μεγάλου σλοβένικου συλλόγου Βόλεϊ Λιουμπλιάνα, με τον οποίο αγωνίστηκε τις τρεις επόμενες περιόδους κατακτώντας ισάριθμα Πρωταθλήματα και Κύπελλα Σλοβενίας καθώς και δύο Πρωταθλήματα Κεντρικής Ευρώπης. Το 2007 καλείται για πρώτη φορά να στελεχώσει την εθνική ομάδα της πατρίδας του. Το Καλοκαίρι του 2010 κάνει το μεγάλο βήμα της καριέρας του, μετακινούμενος στην ιταλική Βόλεϊ Βερόνα, στην οποία παραμένει για μία περίοδο, καθώς το 2011 υπογράφει στην τότε πανίσχυρη κάτοχο του CEV Τσάλεντζ Κάπ της περιόδου 2010-11 Λούμπε Ματσεράτα (που πλέον έχει μετακομίσει στην πόλη Τρέια). Με τη Λούμπε κατακτά το Πρωτάθλημα Ιταλίας περιόδου 2011-12, το Σούπερ Καπ Ιταλίας το 2012, τη δεύτερη θέση στο πρωτάθλημα 2012-13 καθώς και δύο ασημένια μετάλλια στο Κύπελλο Ιταλίας τα έτη 2012 και 2013. Στη συνέχεια αγωνίζεται για δύο χρονιές με την ισχυρή πολωνική Γιαστσέμπσκι Βέγκιελ, με την οποία κατέκτησε το χάλκινο μετάλλιο στο CEV Τσάμπιονς Λιγκ το 2014, μετά τη νίκη της πολωνικής ομάδας επί της ρώσικης Ζενίτ Καζάν με 3–1 στον αγώνα για την 3η θέση. Tο 2015 μετακομίζει στη Φενέρμπαχτσε Κωνσταντινούπολης, με την οποία κατακτά το Κύπελλο Τουρκίας το 2017. Κστόπιν επιστρέφει για την περίοδο 2017-18 στο ιταλικό πρωτάθλημα και πάλι στη Βόλεϊ Βερόνα, στην οποία συναντά τον συμπαίκτη του στην Εθνική Σλοβενίας Τόνσεκ Στερν. Το 2018 βρίσκεται για δύο χρονιές στην πολωνική Τσάρνι της πόλης Ράντομ και το 2020 υπογράφει στη γαλλική Σταντ Πουατιέ, όπου βρίσκεται συμπαίκτης με τον Γιώργο Πετρέα. Τον Ιούνιο του 2021 υπέγραψε συμβόλαιο με τον Ολυμπιακός Πειραιώς, με τον οποίο κατέκτησε τη 2η θέση στο Πρωτάθλημα Ελλάδας 2021-22. Την επόμενη περίοδο ήταν από τους βασικούς συντελεστές στην κατάκτηση από την ομάδα του Πειραιά του 3ου ευρωπαϊκού της τροπαίου, του CEV Τσάλεντζ Καπ της περιόδου 2022-23, όσο και του Πρωταθλήματος Ελλάδας 2022-23, στα οποία είχε αποφασιστική συμμετοχή τόσο με τους μπλοκ-πόντους όσο και με το δυνατό σερβίς του. Μάλιστα στο Πρωταθλήματος Ελλάδας αναδείχθηκε Πολυτιμότερος παίκτης (MVP), ενώ παράλληλα ήταν ο πρώτος κεντρικός που έλαβε τη συγκεκριμένη διάκριση από το 1999 που καθιερώθηκε ο θεσμός. Ο Άλεν Παγένκ έχει μια πλούσια καριέρα με την Εθνική Σλοβενίας, στην οποία κλήθηκε για πρώτη φορά το 2007 σε ηλικία 21 ετών. Η πρώτη του διάκριση με την Εθνική ομάδα υπήρξε το Χάλκινο μετάλλιο στους Μεσογειακούς Αγώνες της Πεσκάρας το 2009. Ακολούθησαν δύο μετάλλια στην Ευρωπαϊκή Λίγκα, το χάλκινο το 2011 και το χρυσό το 2015, όμως από τις μεγαλύτερες επιτυχίες του υπήρξαν τα τρία ασημένια μετάλλια στα Ευρωπαϊκά πρωταθλήματα του 2015, 2019 και 2021. Το 2019 κατέκτησε το χρυσό μετάλλιο στη νεοσύστατη διοργάνωση του Τσάλεντζερ Καπ. Επίσης έχει εκπροσωπήσει την Εθνική Σλοβενίας σε αγώνες στο Βόλεϊ Άμμου. FIVB Τσάλεντζερ Καπ 2019 (Σλοβενία)Ευρωπαϊκό πρωτάθλημα 2015 (Βουλγαρία, Ιταλία) 2019 (Γαλλία, Σλοβενία, Βέλγιο, Ολλανδία) 2021 (Πολωνία, Τσεχία, Φιλανδία, Εσθονία)Ευρωπαϊκή Λίγκα 2015 (Πολωνία) 2011 (Σλοβακία)Μεσογειακοί Αγώνες 2009 (Πεσκάρα - Ιταλία) 1 CEV Τσάλεντζ Καπ 2023 (Ολυμπιακός Πειραιώς)CEV Τσάμπιονς Λιγκ 2014 (Γιαστσέμπσκι Βέγκιελ)2 Πρωταθλήματα Κεντρικής Ευρώπης (MEVZA) 2008, 2010 (Βόλεϊ Λιουμπλιάνα) 2009 (Βόλεϊ Λιουμπλιάνα) 3 Πρωταθλήματα Σλοβενίας 2007-08, 2008-09, 2009-10 (Βόλεϊ Λιουμπλιάνα) 2η Θέση: 2005-06, 2006-07 (Μέρκουρ Μάριμπορ)1 Πρωτάθλημα Ιταλίας 2011-12 (Λούμπε Ματσεράτα) 2η Θέση: 2012-13 (Λούμπε Ματσεράτα) 1 Πρωτάθλημα Ελλάδας 2022-23 (Ολυμπιακός Πειραιώς) 2η Θέση: 2021-22 (Ολυμπιακός Πειραιώς) 4 Κύπελλα Σλοβενίας 2006 (Μέρκουρ Μάριμπορ) 2008, 2009, 2010 (Βόλεϊ Λιουμπλιάνα)1 Κύπελλο Τουρκίας 2017 (Φενέρμπαχτσε Κωνσταντινούπολης)1 Σούπερ Καπ Ιταλίας 2012 (Λούμπε Ματσεράτα)Κύπελλο Πολωνίας 2η Θέση: 2014 (Γιαστσέμπσκι Βέγκιελ)Κύπελλο Ιταλίας 2η Θέση: 2012, 2013 (Λούμπε Ματσεράτα)Κύπελλο Ελλάδας 2η Θέση: 2023 (Ολυμπιακός Πειραιώς)Λιγκ Καπ Ελλάδας 2η θέση: 2023 (Ολυμπιακός Πειραιώς) Ευρωπαϊκή Λίγκα 2011: Καλύτερος σέρβερ Πρωτάθλημα Ελλάδας 2022-23: Πολυτιμότερος Παίκτης (MVP) Πρωταθλήματος Άλεν Παγένκ: Ατομικά στοιχεία - Διακρίσεις - Ομάδες καριέρας volleybox.net Άλεν Παγένκ: Στατιστικά στοιχεία eurovolley.cev.eu Αρχειοθετήθηκε 2023-03-09 στο Wayback Machine. Άλεν Παγένκ - Ευρωπαϊκή παρουσία www-old.cev.eu Άλεν Παγένκ: Πλήρης παρουσίαση globalsportsarchive.com Αρχειοθετήθηκε 2022-01-03 στο Wayback Machine.